রেকটাম ক্যান্সার আক্রান্ত আছমা আক্তারকে বাঁচাতে এগিয়ে আসুন। তিনি ৬ মাস ধরে এই রোগে ভুগছেন। তার আড়াই বছরের একটি মেয়ে রয়েছে। আছমা আড়াই মাস ধরে জাপান-বাংলাদেশ হসপিটালের ডা. এ. কে. এম. ফজলুল হক ও ডা. এ. বি. এম. এফ. করিমের তত্ত্বাবধানে চিকিত্সাধীন আছেন। চিকিত্সক জানিয়েছেন, তার নিয়মিত  কেমোথেরাপি এবং রেডিওথেরাপি দিতে হবে। তার চিকিত্সা সম্পূর্ণ করতে ৮ থেকে ১০ লাখ টাকা প্রয়োজন হবে বলে জানিয়েছেন চিকিত্সক। এত টাকা তার পরিবারের পক্ষে জোগাড় করা সম্ভব নয়। আছমা আক্তারের স্বামী মো. সাখাওয়াত উল্লাহ জানান, তার স্ত্রীর চিকিত্সার জন্য এ পর্যন্ত ৪ থেকে ৫ লাখ টাকা খরচ হয়ে গেছে। বর্তমানে টাকার অভাবে চিকিত্সা বন্ধ হওয়ার উপক্রম। অনেকটা নিরুপায় হয়েই আছমা আক্তারকে বাঁচাতে তার পরিবার বিত্তবানসহ দেশবাসীর কাছে সাহায্যের আবেদন জানিয়েছে। আছমা আক্তারকে সাহায্য পাঠানোর ঠিকানা : মো. সাখাওয়াত উল্লাহ্, ইসলামী  ব্যাংক বাংলাদেশ লিমিটেড, এসি অ্যাকাউন্ট নম্বর ২০৫০১০৯০২০১৬৩২২১২, বৈদেশিক বাণিজ্য শাখা, ৪১ দিলকুশা বা/এ, ঢাকা-১০০০।  ফোন : ০১৮১৯-২৬৪৬৯৫। (The Daily Amardesh)